b'\n_START_ARTICLE_\nSne\xc5\xbeak\n_START_PARAGRAPH_\nSne\xc5\xbeak ali sne\xc5\xbeni mo\xc5\xbe je sne\xc5\xbena figura \xc4\x8dloveka, narejena iz stepenega snega. V zahodnem svetu je mo\xc4\x8dno povezana z Bo\xc5\xbei\xc4\x8dem. Gradnja sne\xc5\xbeaka je priljubljena otro\xc5\xa1ka zimska aktivnost._NEWLINE_Sne\xc5\xbeaka zgradimo tako, da najprej zvalimo veliko sne\xc5\xbeno kepo za telo. Na to kepo nato polo\xc5\xbeimo \xc5\xa1e eno manj\xc5\xa1o kepo, ki slu\xc5\xbei za glavo. Obrazne lastnosti, kot so o\xc4\x8di in usta pogosto dodamo s pomo\xc4\x8djo oglja ali kamen\xc4\x8dkov. Za nos se pogosto uporabi kos sadja ali zelenjave, kot je na primer korenje. Za roke se po navadi uporabi palice. Sne\xc5\xbeaki so pogosto predstavljeni s pipo in klobukom._NEWLINE_V Litvi pravijo sne\xc5\xbeaku\xc2\xa0\xc2\xbbmo\xc5\xbe brez mo\xc5\xbeganov\xc2\xab. Kot znak protesta proti svoji vladi so Litvanci pozimi leta 2005 naredili v bli\xc5\xbeini parlamenta 141 sne\xc5\xbeakov - za vsakega \xc4\x8dlana parlamenta enega.'